section_heading: Kako je nastao Avondje NAC
paragraph_text: Nakon Knelove smrti je NAC nastavio igrati u Eerste diviziji. Triput se je skoro bio plasirao u viši natjecateljski razred Erediviziju. Godine 1992. se konačno uspio plasirati. Sastav kojeg je vodio Ronald Spelbos i u kojem su igrali igrači John Lammers, Pierre van Hooijdonk, Ton Lokhoff, Fabian Wilnis i John Karelse je igrao susret kojim se je plasirao u viši razred. Igrali su u Den Boschu protiv istoimenog kluba, pred 9000 NAC-ovih navijača. Plasman u 1. ligu je značio oživljavanje NAC-ove popularnosti. Stadion je bio rasprodan, a NAC-a su pratile tisuće ljudi na gostovanjima; protiv Feyenoorda je u Rotterdamu NAC-a pratilo 8000 navijača. Zbog narasle popularnosti, NAC-ovi odbornici su najavili da bi trebalo otići sa starog stadiona u Beatrixstraatu i izgraditi novi. Do trenutka kad se klub preselio, NAC je igrao u najvišem razredu, nekoliko puta propustio se kvalificirati u Kup UEFA, a uspio je doći do poluzavršnice Kupa KNVB.